Pengetahuan dengan Kesediaan Pelajar Program Pendidikan terhadap Kursus Keusahawanan di Universiti Utara Malaysia
Authors: Saad Norazlinda , Sankaran Surendran 
Published: June 2021

Pelan Tindakan Keusahawanan IPT 2021-2025 dan Panduan Pendidikan Keusahawanan Bersepadu IPT (EIE) merupakan satu naratif baharu kepada program pembangunan keusahawanan di IPT. Kerangka strategi yang dibangunkan memberi fokus kepada pembentukan ekosistem keusahawanan yang bersinergi antara keusahawanan, akademik, industri, kerajaan dan komuniti dalam landskap sistem pendidikan tinggi negara. Justeru, amat penting kepada para pelajar di IPT didedahkan kepada ilmu pengetahuan, kemahiran dan nilai tambah dalam bidang keusahawanan dan anjakan minda daripada job seeker kepada job creator. Dengan itu, institusi pendidikan sebagai pusat pembangunan keusahawanan perlu memainkan peranan yang besar dalam memupuk persekitaran keusahawanan. Oleh itu, kajian ini bertujuan untuk mengenal pasti hubungan antara Pengetahuan Keusahawanan dengan Kesediaan Pelajar program Pendidikan terhadap Kursus Keusahawanan. Pendekatan kajian kuantitatif dalam kajian ini adalah berbentuk korelasi. Populasi kajian ini adalah 148 orang pelajar Sarjana Muda Pendidikan di Universiti Utara Malaysia. Teknik persampelan bertujuan digunakan untuk memilih sampel kajian. Kajian ini menggunakan borang soal selidik yang diadaptasi dari kajian-kajian lepas. Instrumen Pengetahuan Keusahawanan mempunyai nilai pekali Cronbach alpha 0.89 dan instrumen Kesediaan Pelajar program Pendidikan terhadap Kursus Keusahawanan mempunyai nilai pekali Cronbach alpha 0.91. Data yang dikumpul dianalisis dengan menggunakan statistik deskriptif, ujian-t sampel bebas dan korelasi. Dapatan kajian menunjukkan terdapat perbezaan signifikan Kesediaan Pelajar Program Pendidikan terhadap Kursus Keusahawanan antara pelajar lelaki dan pelajar perempuan. Dapatan kajian juga menunjukkan terdapat hubungan yang signifikan antara Pengetahuan Keusahawanan dengan Kesediaan Pelajar program Pendidikan terhadap Kursus Keusahawanan. Dapatan kajian ini menjelaskan bahawa pihak universiti perlu mengadakan pelbagai aktiviti keusahawanan supaya dapat meningkatkan Kesediaan Pelajar terhadap Kursus Keusahawanan.

The Higher Education Institution (HEI) Entrepreneurship Action Plan 2021-2025 will focus on forming a synergistic and holistic entrepreneurial ecosystem, create high impact entrepreneurship involving various strategic parties and emphasize on innovation and technology-based entrepreneurship. Therefore, it is very important to ensure that students can be exposed to knowledge, skills and added value in the field of entrepreneurship and shift of mind from job seeker to job creator. Educational institutions as centers of entrepreneurial development need to play a major role in fostering an entrepreneurial environment. This study aims to identify the relationship between Entrepreneurial Knowledge and Education Student Readiness towards Entrepreneurship Courses. The quantitative research approach in this study is using correlational study. The population of this study is 148 Bachelor of Education students at Universiti Utara Malaysia. Purposive Sampling technique is used to select sample of the study. This study uses a questionnaire adapted from previous studies. The Entrepreneurship Knowledge Instrument has a Cronbach alpha coefficient value of 0.89 and the Education Student Readiness towards Entrepreneurship Courses has a Cronbach alpha coefficient value of 0.91. The data collected were analyzed using descriptive statistics, independent sample t-tests and correlations. The findings of the study show that there is a significant difference in Education Student Readiness towards Entrepreneurship Courses between male and female students. The findings of the study also show that there is a significant relationship between Entrepreneurial Knowledge and Education Student Readiness towards Entrepreneurship Courses. The findings of this study explain that the university needs to hold various entrepreneurship activities to increase the Student Readiness towards Entrepreneurship Courses.